Diari Oficial de la Generalitat Valenciana


Sumari del DOGV 4760, del 25-05-2004 (2004/5075)

ORDE de 22 d'abril de 2004, de la Conselleria de Cultura, Educació i Esport, per la qual es disposa el funcionament dels centres públics de formació de persones adultes ubicats en els establiments penitenciaris de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4760

Data del DOGV
:   25-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/5075


Data del document
:   22-04-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * ensenyament públic
    * establiment penitenciari
    * centre d'ensenyament

ORDE de 22 d'abril de 2004, de la Conselleria de Cultura, Educació i Esport, per la qual es disposa el funcionament dels centres públics de formació de persones adultes ubicats en els establiments penitenciaris de la Comunitat Valenciana. [2004/E5075]
  
El Decret 14/2004, de 6 de febrer de 2004, del Govern Valencià, publicat en el Diari Oficial de la Generalitat Valenciana, de 10 de febrer, pel qual es creen centres públics de formació de persones adultes en els establiments penitenciaris de la Comunitat Valenciana, va autoritzar la Conselleria de Cultura, Educació i Esport a dictar les disposicions necessàries per al seu compliment i desenrotllament.
  
En la disposició final segona del decret citat es determina que els efectes s'entendran referits al dia 1 d'abril de 2000.
  
En aplicació de la disposició final primera del citat decret i fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Es posen en funcionament els centres de formació de persones adultes que se citen en l'annex de la present orde.
  
Segon
  
Els centres citats en l'annex de la present orde implantaran, d'acord amb la demanda formativa existent i la dotació de personal docent assignada, els següents programes formatius:
  
Programes d'alfabetització i programes per a adquirir i actualitzar la formació bàsica de les persones adultes fins a l'obtenció del títol de Graduat en Educació Secundària.
  
Preparació per a la prova lliure per a l'obtenció del Graduat Escolar, fins a la seua extinció.
  
Preparació per a la prova d'ensenyances no escolaritzades per a l'obtenció del títol de Formació Professional de Primer Grau (tècnic auxiliar), fins a la seua extinció.
  
Preparació per a la prova d'accés als Cicles Formatius de Grau Mitjà de Formació Professional Específica.
  
Els programes formatius que consten en els apartats c), d), e) i j), de l'article 5.2 de la Llei 5/1995, de Formació de Persones Adultes determinats en l'annex III del Decret 220/1999, de 23 de novembre del Govern Valencià.
  
Tercer
  
En relació amb l'organització i funcionament d'estos centres, hi serà aplicable el que determina el Reial Decret 1.203/1999, de 9 de juliol (BOE de 21 de juliol), i la normativa vigent de la Conselleria de Cultura, Educació i Esport per als centres de formació de persones adultes.
  
Disposicions addicionals
  
Primera
  
El que establix esta disposició s'inscriurà en el Registre de Centres Docents de la Comunitat Valenciana.
  
Segona
  
Els professors d'Educació General Bàsica d'institucions penitenciàries, integrats en el cos de mestres, transferits a la Comunitat Valenciana pel Reial Decret 283/2000, de 23 de febrer, s'integraran en les plantilles dels centres que posa en funcionament la present orde, en els establiments penitenciaris on fins ara prestaven els seus servicis amb destinació definitiva.
  
Disposicions finals
  
Primera
  
S'autoritza les direccions generals de personal docent i d'ensenyament d'esta conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa esta orde.
  
Segona
  
Esta orde entrarà en vigor el dia de la publicació en el Diari Oficial de la Generalitat Valenciana. No obstant això, els efectes s'entenen referits a l'1 d'abril de 2000.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, s'hi podrà interposar potestativament un recurs de reposició o bé plantejar directament recurs contenciós administratiu en els terminis i davant els òrgans que s'indiquen a continuació:
  
El recurs de reposició s'haurà d'interposar davant el conseller de Cultura, Educació i Esport en el termini d'un mes, a comptar des de l'endemà de la publicació.
  
El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació.
  
València, 22 d'abril de 2004
  
El conseller de Cultura, Educació i Esport,
  
ESTEBAN GONZÁLEZ PONS
  
ANNEX
  
Relació de centres públics de Formació de Persones Adultes que es posen en funcionament.
  
Província d'Alacant
  
Localitat: Alacant.
  
Denominació: Centre Públic de Formació de Persones Adultes número 6.
  
Codi: 82060430.
  
Domicili: Establiment Penitenciari d'Alacant, carretera Madrid-Alacant, sense número.
  
Província de Castelló
  
Localitat: Castelló de la Plana.
  
Denominació: Centre Públic de Formació de Persones Adultes número 3.
  
Codi. 848274944.
  
Domicili: Establiment Penitenciari de Castelló, carretera l'Alcora, km 10.
  
Província de València
  
Localitat: Picassent.
  
Denominació: Centre Públic de Formació de Persones Adultes número 2.
  
Codi: 95525952.
  
Domicili: Establiment Penitenciari de Picassent, carretera Nacional 340, km 225.
  
Àmbit d'actuació: centre de compliment i centre d'inserció social.
  
Localitat: Picassent.
  
Denominació: Centre Públic de Formació de Persones Adultes número 3.
  
Codi: 82454954.
  
Domicili: Establiment Penitenciari de Picassent, carretera Nacional 340, km 225.
  
Àmbit d'actuació: centre preventius i hospital.